| **Pöytäkirja** |  |
| --- | --- |
|  | VM134:00/2020 |
|  |  |
| 21.10.2020 |  |

Teknologianeuvottelukunnan sihteeristö

Pöytäkirja, teknologianeuvottelukunta kokous 1/2020

Aika 9.10.2020 klo 12 -15

Paikka Auditorio, työ- ja elinkeinoministeriö, os.Et.Esplanadi 4, Helsinki sekä Teams- etäyhteysmahdollisuus

Läsnä Risto Siilasmaa, hallituksen puheenjohtaja, F-Secure Oyj - puheenjohtaja

Päivi Nerg, alivaltiosihteeri, valtiovarainministeriö- varapuheenjohtaja (etä)

Laura Vilkkonen, osastopäällikkö, liikenne- ja viestintäministeriö

Henrik Ehrnrooth, toimitusjohtaja, KONE Oyj

Ilkka Kivimäki, Founding Partner, Maki.vc (etä)

Ilkka Paananen, toimitusjohtaja, Supercell (etä)

Kristiina Mäkelä, provosti, Aalto-yliopisto

Antti Vasara, toimitusjohtaja, VTT

Nina Nissilä, johtaja, Kela

Mikko Rusama, digitalisaatiojohtaja, Helsingin kaupunki

Sihteeristö:

Matti Mannonen, johtaja, Teknologiateollisuus ry

Sami Kivivasara, yksikön päällikkö, valtiovarainministeriö

Petri Räsänen, kehittämispäällikkö, työ- ja elinkeinoministeriö (etä)

Maaria Mäntyniemi, neuvotteleva virkamies, liikenne- ja viestintäministeriö

Jukka Lähesmaa, erityisasiantuntija, sosiaali- ja terveysministeriö

Pirre Laaksonen, koordinaattori, valtiovarainministeriö (siht.)

Poissa Ilona Lundström, osastopäällikkö, työ- ja elinkeinoministeriö

# Prosessi

Osallistujien esittäytymisen jälkeen keskusteltiin työn sisällöstä ja tavoitteista. Haetaan korkealaatuisia ehdotuksia, joiden vaikuttavuus on kuvattavissa kansantajuisesti. Ehdotuksilla tulee kattaa elinkeinoelämän eri aloja laajasti, ja niiden tulee innostaa yrityksiä investoimaan Suomeen. Haetaan täsmällisiä, vaikuttavia toimenpiteitä (outcome based-ajattelu). Ehdotusten tulee näkyä myös seuraavan hallituksen ohjelmassa, siksi vuoropuhelu kaikkien poliittisten ryhmien kanssa on tärkeää.

Keskusteltiin elpymispaketin (Suomen kestävän kasvun ohjelman) valmistelun ja Teknologianeuvottelukunnan työn aikatauluista. On tärkeää vaikuttaa jo nyt, sillä työ edistyy nopeasti (selonteko eduskunnalle marraskuussa, hankkeet voivat alkaa v.2023 loppuun asti, rahoitus 2026 loppuun). Pidetään asiaa esillä 21.10. pääministerin järjestämässä tilaisuudessa, jonne jotkut neuvottelukunnan jäsenet on kutsuttu ja päätettiin järjestää tapaaminen koordinaatioryhmää vetävän Juha Majasen ja sihteeristön sekä neuvottelukuntalaisten kanssa.

EU-ulottuvuus on tärkeä: EU valmistelee teknologiatiekarttaa vuoteen 2030 ja siihen vaikuttamista pidettiin tärkeänä. Nostettiin esille myös, että EU ohjeistaisi kansallisten elpymispakettien käytön siten, että suomalaisilla yrityksillä olisi mahdollisuus osallistua myös muissa jäsenmaissa tapahtuvien ohjelmien toteutukseen.

Keskusteltiin ehdotetuista Inclus-alustan tarkastelunäkökulmista (=tekijät). Huomioita:

* kaikki teknologia ei ole digiä
* tarkastellaan elinkeinoelämää laajasti, ei pelkästään teollisuutta
* mikä on kv. kilpailukyvyn fokus? –> kansainvälisten yritysten kilpailukyvyn parantaminen
* tärkeää miettiä keinoja, joilla lisätään suomalaisten yritysten investointeja Suomeen
* liikenteen automaatio sijoitetaan teollisuuden digitalisaation alle
* julkisen puolen innovaatiot välttämättömiä – esimerkiksi kuntapuolella on löydyttävä terveys- ja hyvinvointisektorille
* ideoidaan alussa laajalla skaalalla, tiivistetään arviointivaiheessa

Todettiin, että eri tahojen kontaktointi ensimmäisessäkin vaiheessa on hyvä koordinoida (Teams-kanavassa). Sovittiin sihteeristön valmistelevan pohjaviestin kontaktoimiseen.

Keskusteltiin työn avoimuudesta ja osallistamisesta. Sovittiin, että VM hoitaa kontaktoinnin ei-mukana oleviin ministeriöihin. VM valmistelee muiden tahojen osallistamisen käytännön toteutuksen, alustavana ehdotuksena verkostotyöpajat arvioinnin lomassa/sen jälkeen (selvitetään ja hyödynnetään myös Helsingin kaupungin aiemmat hyvät osallistamiskokemuksia).

Keskusteltiin arviointikriteereistä: kaikki voivat niitä miettiä, ei tarvitse lyödä vielä tässä vaiheessa työtä lukkoon. Kuitenkin ehdotuksia syötettäessä on hyvä mieltää, että niiden pitää olla arvioitavissa. Myös positiivisia kriteereitä kannattaa miettiä – missä ollaan hyviä. Ehdotettuina mm.:

- Vaikuttavuus lyhyellä aikavälillä

- Vaikuttavuus pitkällä aikavälillä

- Kustannukset

- Toteutettavuus poliittisesti

- Lainsäädännölliset/regulatiiviset haasteet tai esteet

-> vaikuttavuus (sis. lyhyt ja pitkä aikaväli) - toteutettavuus (sis. valmiudet ja esteet).

# Roolit

Sihteeristö toimii neuvottelukunnan apuna kaikissa tehtävissä. VM on varannut resursseja ulkopuolisten konsulttien käyttöön tarvittaessa. VM kirjaa kokoukset ja dokumentoi virallisen hankemateriaalin.

Päätettiin, että pöytäkirjoihin pyritään kirjaamaan myös neuvottelukunnan henkeä ja keskusteluja, ei ainoastaan päätöksiä.

Sovittiin, että tehdään viestintäsuunnitelma (VM vetoisesti); viestitään jatkuvasti mitä ollaan tekemässä ja mitä kokouksissa on saatu aikaan.

Somea käytetään maalaisjärjellä, ohjenuorina positiivisuus, avoimuus ja uudistava ote.

# Työvälineet

- Inclus –alusta, jonne kaikki ovat saaneet tunnukset. Video- ja kirjallisten ohjeiden lisäksi kokouksessa käytiin lyhyesti läpi alustalla toimimista. Myöhemmässä vaiheessa on mahdollista saada lisäkoulutusta koko ryhmälle.

- Käytössä kaksi sähköpostilistaa

- Päätettiin ottaa käyttöön keskusteluita varten myös Teams-kanava

Todettiin myös mahdollisuudesta Sharepoint-pohjaiseen Tiimeri-verkkotyöalustaa (on jo sihteeristöllä käytössä dokumentteja varten).

# Kokousajat

Kokousajoiksi sovittiin:

Kokous 2 tiistai 10.11.2020 klo 9-12 (verkkokokous)

Kokous 3 torstai 17.12.2020 klo 12-14 (live +verkko-optio)

Kokous 4 tiistai 12.1.2021 klo 13-16 (verkkokokous)

Kokous 5 torstai 18.2.2021 klo 9-12 (live + verkko-optio)

Kokous 6 torstai 18.3.2021 klo 9-12 (verkkokokous)

# Muut esille tulevat asiat

Ei muita asioita.

Puheenjohtaja päätti kokouksen klo 14.45.

Liitteet / Bilagor

Jakelu / Sändlista

Tiedoksi / För kännedom